CRICKET
చాంపియన్‌ ట్రోఫీ కోసం భారత్‌ జట్టు ఎంపిక
న్యూఢిల్లీ: చాంపియన్‌ ట్రోఫీలో పాల్గొనే భారత జట్టును బిసిసిఐ సోమవారం ఎంపిక చేసింది.కెప్టెన్‌గా కోహ్లీ,వైస్‌ కెప్టెన్‌గా రహానే,వికెట్‌ కీపర్‌గా ధోని,సెకండ్‌ కీపర్‌గా కేదార్‌ జాదవ్‌ ఎంపికయ్యారు. ఈ జట్టులో గంభీర్‌,హర్భజన్‌లకు నిరాశ ఎదురైంది. షమీ, రోహిత్‌శర్మ,శిఖర్‌ ధావన్‌ను మళ్లీ జట్టులోకి తీసుకున్నారు.జట్టు పూర్తి వివరాలు ఇవిగో….
కోహ్లీ,ధావన్‌,రోహిత్‌,రహానే,ధోనీ,యువరాజ్‌,కేదార్‌ జాదవ్‌,హార్థిక్‌ పాండ్యా, అశ్విన్‌, జడేజా, షమీ,ఉమేశ్‌,భువనేశ్వర్‌,మనీశ్‌,బుమ్రా.చాంపియన్‌ ట్రోఫీ జూన్‌ 1 నుంచి 18 వరకు ఇంగ్లండ్‌ వేదికగా జరుగనుంది.ఈ టోర్నీలో భారత్‌ తన తొలి మ్యాచ్‌ జూన్‌ 4న చిరకాల ప్రత్యర్థి పాక్‌తో ఆడనుంది. ్ల్ణ్లగంభీర్‌ను ఎంపిక చేయకపోవడంపై విమర్శ ఐసిసి చాంపియన్స్‌ ట్రోఫీలో ఆడే భారత జట్టులో వెటరన్‌ క్రికెటర్‌ గంభీర్‌ను ఎంపిక చేయకపోవడంపై సామాజిక మాధ్యమాల్లో విమర్శలు వెల్లువెత్తుతున్నాయి.
బిసిసిఐ సోమవారం చాంపియన్స్‌ ట్రోఫీకి 15 మందితో కూడిన కోహ్లీ సేనను ప్రకటిం చింది. గాయాలు,ఇతర కారణాల వల్ల జాతీయ జట్టుకు కొంత కాలం నుంచి దూరమైన రోహిత్‌ శర్మ, ధావన్‌, మనీశ్‌ పాండే తిరిగి ఎంపికయ్యారు. అయితే ఐపిఎల్‌లో అద్భుతమైన మెరు పులు మెరిపిస్తూ కోల్‌కతాను విజయాల బాటలో నడిపిస్తున్న గంభీర్‌ను సెలక్టర్లు పక్కన పెట్టారు.గంభీర్‌ను పక్కన పెట్టడంపై అతడిఅభిమానులు సెలక్టర్ల ఎంపికను ప్రశ్నిస్తున్నారు. బ్రింగ్‌ బ్యాక్‌ గంభీర్‌అనే హ్యాస్‌ ట్యాగ్‌తో ట్వీట్లవర్షం కురిపిస్తున్నారు. బిసిసిఐపై వ్యంగా స్త్రాలు సంధిస్తున్నారు. గంభీర్‌, రైనా, అక్షర్‌, కుల్‌దీప్‌, రిషబ్‌పంత్‌,దినేశ్‌ కార్తీక్‌,రాబిన్‌ ఉతప్ప తమ ఫామ్‌పై దురదృష్టం వ్యక్తం చేయాలంటూ కాంగ్రెస్‌ ఎంపి శశి థరూర్‌ ట్వీట్‌ చేశారు.గంభీర్‌ ఒక ఐపిఎల్‌ సీజన్‌లో 5000 పరుగులు చేస్తే బిసిసిఐ టీమిండియాకు ఎంపిక చేస్తుందనుకుంటా అని ఒక అభిమాని వ్యంగ్యంగా ట్వీట్‌ చేయడం గమనార్హం.